Էդվարդ Նորթոն

Էդվարդ Հարիսոն Նորթոն (, ), ամերիկացի դերասան, սցենարիստ, ռեժիսոր և պրոդյուսեր։ Երկու անգամ առաջադրվել է «Օսկար» մրցանակի։

 Կենսագրություն 
Ծնվել է Բոստոնում (Մասաչուսեթս նահանգ), բայց մեծացել է Կոլումբիա քաղաքում (Մերիլենդ նահանգ)։ 
Հինգ տարեկանում Էդվարդը հետաքրքրվեց թատրոնով։ Շուտով սկսեց սովորել Կոլումբիայի թատրոնական արվեստի դպրոցում և առաջին անգամ բարձրացավ բեմ ութ տարեկանում։ Ավարտել է Ուայլդ Լեյքի ավագ դպրոցը 1985 թվականին, այնուհետև՝ Յեյլի համալսարանը 1991 թվականին պատմության բակալավրի աստիճանով։ Յելում Նորթոնը շարունակում էր զբաղվել թատրոնով։ Դերասան Ռոն Լիվինգստոնը նրա համակուրսեցին էր։ Էդվարդը ուսումնասիրում էր ճապոներենը և հաճախում NOVA Group անգլերենի հանրաճանաչ դպրոցը։ Դիպլոմը ստանալուն պես նա մեկնում է Ճապոնիա, որտեղ աշխատում է իր պապի Enterprise Foundation ընկերությունում։ Եվ միայն մի քանի տարի անց՝ 1994 թվականին, վերադառնալով Նյու Յորք՝ Էդվարդը որոշում է հրաժարվել սովորական աշխատանքից և լիովին տրվել դերասանական կարիերային։

 Կարիերա 
Աշխատելով որպես մատուցող՝ Նորթոնը խաղում էր Նյու Յորքի թատրոնի մի քանի բեմերում և արդյունքում ընդունվեց New York Signature Theater Company ընկերություն, որի տնօրենների խորհրդի անդամն է այժմ հանդիսանում։ Նրա առաջին դերը կինոյում «Սկզբնական վախ» ֆիլմն էր, որտեղ նա խաղաց ձերբակալված երիտասարդ սոցիոպատի։ Այս դերի համար նա ստացավ «Ոսկե գլոբուս» մրցանակը և առաջադրվեց «Օսկար»-ի որպես երկրորդ պլանի լավագույն դերասան։ Հետագայում նա ևս մեկ անգամ առաջադրվեց «Օսկար»-ի որպես լավագույն դերասան «Ամերիկյան պատմություն Իքս» ֆիլմի համար, իսկ Չակ Պալանիկի վեպի էկրանացմանը՝ «Մարտական ակումբ» ֆիլմին մասնակցելու համար Նորթոնը չառաջադրվեց ոչ մի լուրջ կինոմրցանակի, սակայն այդ ֆիլմի շնորհիվ նա դարձավ աշխարհահռչակ։ 
Նա խաղացել է ինքն իրեն փորձնական կատակերգական «Ստելլա» հեռուստասերիալում։ Արժանացել է կինոքննադատների գոհությանը «Երկնային արքայություն» ֆիլմում խաղացած բորոտ թագավորի դերի համար։ 2000 թվականին նա առաջին անգամ հանդես եկավ որպես ռեժիսոր՝ նկարահանելով «Պահպանելով հավատը» կատակերգությունը։ Իր խաղով 2006 թվականի «Իլյուզիոնիստ» ֆիլմում նա կրկին արժանացավ քննադատների դրական արձագանքներին։ 2008 թվականին խաղաց Բրյուս Բենների դերը «Անհավանական Հալկ» ֆիլմում։ Նորթոնին առաջարկեցին վերադառնալ դերին «Վրիժառուները» ֆիլմում, բայց ինքը չեղյալ հայտարարեց պայմանագիրը, և նրան փոխարինեց Մարկ Ռուֆալոն։ 
Նա սերտ հարաբերությունների մեջ է եղել դերասանուհիներ Սալմա Հայեկի, Դրյու Բերիմորի և Քորտնի Լավի հետ։ Վերջինիս Hole խմբում նա հանդես է եկել որպես կիթառիստ։

 Ֆիլմագրություն 
+  Տարի Անվանումը Հայերեն անվանումը Դերը 1996 Primal Fear Սկզբնական վախ Աարոն Ստեմփլեր  1996 The People vs. Larry Flynt Ժողովուրդն ընդդեմ Լարի Ֆլինթի Ալան Այզեքման  1996 Everyone Says I Love You Բոլորն ասում են, որ ես սիրում եմ քեզ Հոլդեն Սպենս  1998 Rounders Խաղանենգները Լեստեր Մյորֆի  1998 American History X Ամերիկյան պատմություն Իքս Դերեկ Վինյարդ  1999 Fight Club Մարտական ակումբ պատմող 2000 Keeping the Faith Պահպանելով հավատը հայր Բրայան Ֆինն 2000 The Simpsons։ The Great Money Caper Սիմփսոններ Դևոն Բրեդլի  2001 The Score Հաշիվը Ջեք Թելլեր 2002 Death to Smoochy Սպանել Սմուչիին Շելդոն Մոփս / ռնգեղջյուր Սմուչի 2002 Frida Ֆրիդա Նելսոն Ռոքֆելլեր  2002 Red Dragon Կարմիր վիշապ Ուիլ Գրեհեմ  2002 25th Hour 25-րդ ժամ Մոնթի Բրոգան  2003 The Italian Job Գողություն իտալական ձևով Սթիվ Ֆրազելլի 2005 Kingdom of Heaven Երկնային արքայություն արքա Բալդուին IV 2005 Down in the Valley Դա պատահել է հովտում Հարլան 2006 The Illusionist Իլյուզիոնիստը Այզենհայմ 2006 The Painted Veil Նկարազարդ շղարշը Ուոլթեր Ֆեյն 2008 The Incredible Hulk Անհավանական Հալկ Հալկ / Բրյուս Բեններ  2008 Pride and Glory Հպարտություն և փառք Ռայ Թեռնի 2009 The Invention of Lying  Ստի հայտնագործումը ոստիկան 2009 Leaves of Grass Խոտի տերևները Բիլլ Քինքեյդ / Բրեդի Քինքեյդ 2009 Modern Family Ամերիկյան ընտանիք  Իզի լա Ֆոնթեյն 2010 Stone Ստոուն Ստոուն 2012 Ward Ուորդ Ուորդ 

 Հետաքրքիր փաստեր 
 Լրիվ անունը Էդվարդ Ջեյմս Հարիսոն Նորթոն Կրտսեր է։ 
 Էդվարդ Նորթոնը հրաշալի տիրապետում է ճապոներենին։ 
 Իր մտերիմ ընկերոջ՝ գրող Ստյուարթ Բլումբերգի և պրոդյուսեր Բիլլ Միգլիորի հետ միասին Նորթոնը հիմնել է «Class 5 Films» ընկերությունը։ 
 Հրաժարվել է շարքային Ռայանի դերից «Փրկելով շարքային Ռայանին» ֆիլմում։ 
 2003 թվականին հռչակվել է տարվա միջազգային տղամարդ՝ ըստ «GQ» ամսագրի։ 
 Երեք երեխաներից ավագն է (քույր Մոլլի և եղբայր Ջեյմս)։

 Ծանոթագրություններ 

 Արտաքին հղումներ 
 IMDb

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Եյլի համալսարանի շրջանավարտներ
Կատեգորիա:Հոլիվուդյան դերասաններ